বাংলা ভিশনের গাজীপুর প্রতিনিধি মীর মোঃ ফারুক জানান, গাজীপুরের চান্দনা চৌরাস্তায় অবস্থিত বিতর্কিত এমএলএম কোম্পানী লাইফওয়ে-এর বিভিন্ন কর্মকাণ্ড নিয়ে প্রতিবেদন তৈরি করার জন্য বাংলা ভিশনের রিপোর্টার সানজিদ আহমেদ ও ক্যামেরাপার্সন বাপ্পী বিকালে গাজীপুরে লাইফওয়ের কার্যালয়ে আসেন। ছবি ধারণ করতে গেলে লাইফওয়ে কোম্পানীর লোকজন নিষেধ করে। এসময় রিপোর্টার এগিয়ে আসলে তাকে লাঞ্ছিত করে এবং ক্যামেরা পার্সন বাপ্পীকে মারধর করতে থাকে। এ সময় হামলাকারীরা বাপ্পীর হাত থেকে ক্যামেরা ছিনিয়ে নিয়ে তা ভেঙ্গে ফেলে এবং তাদের বহনকারী মাইক্রোবাসটি ভাংচুর করা হয়। খবর পেয়ে জয়দেবপুর থানার পুলিশ ঘটনাস্থলে গেলে হামলাকারীরা কার্যালয় বন্ধ করে পালিয়ে যায়।